L 80/48 Jurnalul Oficial al Uniunii Europene 26.3.2010 DECIZII DECIZIA 2010/179/PESC A CONSILIULUI din 11 martie 2010 de sprijinire a activităților SEESAC de control al armelor în Balcanii de Vest, în cadrul Strategiei UE de combatere a acumulării ilicite şi a traficului ilicit de SALW şși muniție aferentă CONSILIUL UNIUNII EUROPENE, având în vedere Tratatul privind Uniunea Europeană, în special articolul 26 alineatul (2), întrucât: (1) Acumularea și răspândirea excesivă și necontrolată a armamentului uşor şi a armelor de calibru mic (SALW) a alimentat insecuritatea în Europa de Sud-Est, conducând la exacerbarea conflictului în regiune şi subminând procesul de pace postconflict, reprezentând, astfel, o amenințare serioasă la adresa păcii și securității în regiune. (2)  La 15-16 decembrie 2005, Consiliul European a adoptat Strategia UE de combatere a acumulării ilicite și a traficului ilicit de SALW şi muniție aferentă (Strategia UE privind SALW) care stabileşte liniile directoare pentru acțiunea UE în domeniul SALW. (3) Strategia UE privind SALW identifică printre obiectivele sale promovarea unui multilateralism eficient pentru instituirea unor mecanisme, fie ele internaţionale, regionale sau în cadrul UE şi al statelor sale membre, care să împiedice furnizarea şi să  destabilizeze răspândirea de SALW și muniție aferentă. De asemenea, Strategia UE privind SALW identifică Balcanii de Vest drept una dintre regiunile cele mai afectate de comerţul ilicit şi acumularea excesivă de arme. (4) Sub auspiciile Programului Naţiunilor Unite pentru Dezvoltare (PNUD) și ale fostului Pact de stabilitate pentru Europa de Sud-Est (din 2008 cunoscut sub denumirea de Consiliul pentru cooperare regională) a fost instituit un „Birou de control pentru Europa de Sud-Est și de Est asupra armelor de calibru mic şi a armelor uşoare” (denumit în continuare „SEESAC”). SEESAC își sediul la Belgrad şi este format dintr-o unitate de suport tehnic care sprijină o serie de activități operaționale la nivel regional și național. (5)  Obiectivele avute în vedere de SEESAC includ prevenirea proliferării și acumulării excesive de SALW şi de muniție aferentă în Europa de Sud-Est. SEESAC pune un accent deosebit pe dezvoltarea de proiecte regionale care să abordeze situația reală a fluxurilor transfrontaliere de arme. (6) UE a sprijinit anterior SEESAC prin Decizia 2002/842/PESC a Consiliului din 21 octombrie 2002 de punere în aplicare a Acţiunii comune 2002/589/PESC, prelungită și modificată prin Decizia 2003/807/PESC din 17 noiembrie 2003 și prin Decizia 2004/791/PESC din 22 noiembrie 2004. Punerea în aplicare a acestor decizii a fost evaluată în mod pozitiv de către Consiliu, ADOPTĂ PREZENTA DECIZIE: Articolul 1 (1) UE urmăreşte promovarea securității şi a păcii în Balcanii de Vest prin sprijinul pe care îl acordă multilateralismului eficient și inițiativelor regionale relevante destinate reducerii riscului pe care proliferarea și acumularea excesivă de SALW şi de muniție aferentă îl prezintă la adresa păcii şi securității. (2) În vederea realizării obiectivului menționat la alineatul (1), UE va sprijini un proiect al SEESAC destinat reducerii peri- colului reprezentat de SALW pentru securitatea din Balcanii de Vest. Activităţile care urmează a fi susținute de UE au urmă- toarele obiective specifice: — îmbunătățirea gestionării și a securității stocurilor nesigure şi instabile de arme și muniție; — reducerea stocurilor existente de arme şi muniție prin inter- mediul unor activități de distrugere; — intensificarea controalelor asupra SALW, inclusiv prin punerea în aplicare de instrumente naționale şi interna- ționale de marcare și urmărire în țările din Balcanii de Vest şi îmbunătățirea procesului de înregistrare a armelor. În anexă este prevăzută o descriere detaliată a proiectului.